
PROME MINISTER EVELYN WEVER-CROES 


Asunto General, innovacion, Organisacion Gubernamental 
Infrastructura y Planificacion Teritorial 


Durante Conferencia di Prensa di Gobierno di Aruba dialuna 
mainta, Prome Minister Evelyn Wever-Croes a elabora riba 
e leynan di consenso pa Aruba, Rijkswet Aruba Financiel 
Toezicht. (RAFT) y Rijkswet Caribisch Orgaan voor Hervorming 
en Ontwikkeling (COHO). 


Manera ta conoci, despues cu e pandemia a bati na nos porta, 
Aruba a haya su mes forsa pa fia placa for di Hulanda. Prome 
cu esaki, nunca antes Aruba a presta placa for di Hulanda. 
Semper tawata tin entradanan pa cubri gastonan. Y ora cu 
esaki no tawata ta e caso y tin deficit, Aruba tawata presta 
placa riba mercado internacional. 


Na cuminsamento di e pandemia, IMF a declara cu Aruba ta 
e isla mas severamente afecta door di e pandemia pa motibo 
cu Aruba ta depende riba turismo so y turismo a wordo afecta 
enormente. Cu esaki, e mercado internacional a cera su porta. 


Apenas cu e pandemia a cuminsa na maart 2020, Aruba a bati 
na e porta di Hulanda y Hulanda a pone diferente condicion. 
Aruba normalmente ta presta un biaha pa aña pa e saldo cu tin 
mester pa e aña. Pero door cu no tawata tin sigur cuanto placa 
Aruba ta bay mester, Hulanda a dicidi pa Aruba fia cada luna 
y despues a cambia esaki cada kwartaal. Hulanda, cada luna 
tawata pone condicionnan nobo. 


Na fin di juni, Hulanda a dicidi cu no lo pone condicionnan 
cada biaha mas, manera e cortamento di 5 miyon tur luna den 
gasto di AZV, condicion di baha salario di empleadonan publico 
y semi puplico. Esakinan tawata condicionnan individual cu 
tawata bin tur luna. Pero desde juli Hulanda a propone 2 ley 
di consenso di Reino cu tin tur e palabracionnan acapara den 
dje. E leynan di consenso pa Aruba ta Raft y COHO. 


Raft ta bay rigi e supervision financiero di Aruba. Loke ta wordo 
haci door di CAFT lo sigui wordo haci pa CAFT cu e cambio 
cu lo no ta basa riba un ley di nos Parlamento sino un ley di 
consenso di Reino. 


E COHO te e ley di consenso cu ta e palabracionnan cu ta 
wordo haci si acaso e paisnan no cumpli cu e Landspakket. E 
COHO ta rigi e sancionnan cu tin si Aruba no cumpli. Y kico ta 
e consecuencia si Hulanda no cumpli. 


“Aworaki ta asina leu cu desde cu a cuminsa negocia, 
negosacionnan a wordo conclui riba nivel di Gobiernonan y e 
leynan a wordo manda pa Parlamentonan”, Prome Minister a 
informa. 

Prome Minister Evelyn Wever-Croes: 
Rijkswet Aruba Financiel Toezicht. (Raft): 


CU RAFT, ARUBA TA WORDO PERMITI 
ATROBE PA INVERTI 


Dialuna mainta, durante Conferencia di Prensa di Gobierno di 
Aruba, Prome Minister Evelyn Wever-Croes a elabora riba e 
leynan di consenso pa Aruba, esta Rijkswet Aruba Financiel 
Toezicht. (RAFT) y Rijkswet Caribisch Orgaan voor Hervorming 
en Ontwikkeling (COHO). y a duna splicacion amplio riba 
ambos ley. 


RIJKSWET ARUBA FINANCIEL TOEZICHT. (RAFT): 

Raft ta bay rigi e supervision financiero di Aruba. Loke ta wordo 
haci door di CAFT lo sigui wordo haci pa CAFT cu e cambio 
cu lo no ta basa riba un ley di nos Parlamento sino un ley di 
consenso di Reino. Un ley di consenso di Reino usualmente ta 
mas dificil pa sali for di dje. E RAFT ta inclui tres norma cu ta 
puntonan cu Aruba y Hulanda a palabra cu lo cumpli cu nan. 


BEGROTINGSNORM DI UN PORCIENTO DI GDP: 

Easki ta e norma cuanto e defecit of surplus mester ta tur aña. 
Den e caso aki, Hulanda a impone riba Aruba pa acepta un 
porciento di surplus cada aña. “Esaki lo ta un surplus cu Aruba 
por logra pasobra Gabinete Wever-Croes a logra surplus 
caba prome cu Covid. Sigur e un porciento aki ta realisabel 
sinembargo na e momentonan aki mesora, nos ta kere e no ta. 
Pero den sigur dos aña, mester ta asina leu cu Aruba mester 
por realisa un porciento of mas di surplus. E surplus aki lo 
bay yuda nos paga nos debe bek”, Prome Minsiter a duna di 
conoce. 


E debe di Aruba ta mil miyon florin di loke a presta solemente 
durante e pandemia. Un surplus di un porciento ta 50 miyon 
florin. Un porciento no ta suficiente pa paga e debe dus e 
surplus mester aumenta. 


PERSONEELSLASTEN NORM 

Esaki ta e percentahe maximo di e gastonan di personal. E 
palabracion ta cu esaki lo ta 10% di GDP. Esaki ta un norma 
cu IMF ta aplica tambe riba otro paisnan den region. Na e 
momentonan aki, Aruba ta un poco riba (rond) di 11% di GDP. 
E palabracion ta cu den 5 aña Aruba mester yega 10 % di GDP 
na 2027. E 11% ta basa riba recorte di salario. Den proyeccion 
di Gobierno ta tene cuenta cu lo bay duna e recorte bek pa 
despues bahe y yega na e 10% di GDP. Gobierno ta trahando 
riba e maneho y den esaki no ta inclui e retiro masal di personal. 
Mas bien e lo inclui mas eficiencia den Gobierno. 


SCHULDENLASTEN NORM 
Na 2040, Aruba mester baha su debe y yega na 50% di nos 
debe. Esaki, Prome Minister a menciona, tambe ta realisabel 


pero mester tuma pasonan importante pa por logra esaki. 


E normanan aki ta inclui den e Raft. Nan no ta den e Laft of 
den e protocolnan cu tin. Esakinan ta normanan nobo. Di otro 
banda, Aruba ta wordo permiti atrobe pa inverti. 


Desde inicio di Gabinete Wever-Croes | na 2017, Hulanda a 
bin cu condicionnan nobo pa Aruba, na unda cu Gobierno no 
por a inverti. Normalmente, ta Gobierno ta 'set the tone' pa 
inversion y despues inversionnan priva tambe por sigui. Cu 
e Raft, ta wordo permiti atrobe pa inverti sin tin mester di bay 
den construccionnan di PPP cu a causa Aruba hopi daño. 


“Raft tin aspectonan bon y tambe ta contene aspectonan 
cu ta dificil. Personalemente, pa mi e parti di mas dificil ta e 
“'Begrotingsnorm' di un porciento pa aña 2023. Mirando cu 
e deficit di e aña aki ta hopi grandi, e stap di e deficit di e 
aña aki pa un porciento di surplus pa otro aña ta hopi grandi. 
Sinembargo e ley ta inclui e posibilidad pa desvia for di esaki. 
Por haya un excepcion riba e regla aki”, Prome Minister a duna 
di conoce. 


Gabinete Wever - Croes] © 

Premier Evelyn Wever - Croes: 


TRABOUNAN DI RENOBACION DI SINT 
ALOYSIUS SCHOOL TA CLA PA INICIA 


E siman a habri cu un bunita noticia pa enseñansa na Aruba. 
Trabounan di renobacion na Sint Aloysius School ta cla pa 
cuminsa. Prome Minister Evelyn Wever — Croes durante 
su bishita na e scol dialuna mainta, a gradici un y tur pa e 
pansenshi cu tabatin desde cu mester a muda for di e scol y a 
felicita e ekipo cu e trabounan cu lo incia. 


Cinco aña pasa docentenan y alumnonan mester a bandona 
e edificio di Sint Aloysius School pa motibo di mal condicion. 
Prome Minister Wever - Croes ta gradici henter ekipo di e scol, 
docentenan, mayornan y alumnonan pa e pasenshi cu tabatin 
den e edificio cu tabata aden durante e periodo aki. E edificio 
no ta esun di mas adecua pa duna les, pero e ta un edificio di 
emergencia. “Den 11 luna of menos ya por cuminsa muda den 
e scol completamente renoba”, Prome Minister a expresa. 


Por ultimo Prome Minister a gradici SKOA pa e pasenshi 
desplega y tambe na Minister encarga cu enseñansa Endy 
Croes pa ainsisti pa e proyecto aki por bira realidad. Parlamento 
na mas di un ocasion a aloca fondo pa e proyecto aki y awor 
ta mira cu e ta bira realidad. Pabien Sint Aloysius!”, Premier 
Wever - Croes a termina bisando. 


ANA DI 

MINISTER URSELL ARENDS 
Integridad, Naturalesa, Transporte y 
Cuido di Grandinan 

Vice Prome Minister 

Na comienso di april 2022, Minister Ursell Arends, den cuadro 
di e National Plan for Stray Animals (NPSA) conhuntamente 
cu Post Aruba N.V., a lansa un campaña pa conscientisa nos 
comunidad riba nan responsabilidad di mantene nan cacho 
den nan cura manera cu Ley di Cacho ta stipula. 


ManerataconociArubatinunLeydiCacho(Hondenverordening). 
Den e ley tin responsabilidad, tarea y autoridad nan cu ta 
regarda Korps Politie Aruba (KPA), Bureau City Inspector (BCI) 
y e cuidadano en general. Pa logra realisa cumplimento di e 
Ley, como tambe metanan di e plan nacional y e campaña, ta 
importante pa comunidad ta bon informa riba e esaki. 


E cuidadano cu ta doño of ‘houder’ di un cacho ta obliga y tin 
e responsabilidad pa tene su cacho den cura, of si no tin cura, 
na e reglanan stipula. Su autoridad ta dirigi riba decisionnan cu 
e por of mester tuma na bienestar di su mascota. 


E tarea di control y ehecucion di e Ley di Cacho primordialmente 
ta cai bou di tarea di Polis pero esaki ta ser comparti hunto cu 
BCI. 


Den e cuadro aki BCI (tambe)tine autoridad pa duna advertencia 
y nan ta equipa cu BAvPol, cu kiermen “buitengewone agenten 
van politie” cu por duna multa. Pues ora un cacho ta los riba 
caya y ta causa molester y/of forma un peliger pa otro (persona 
y /of animal) por tuma contacto cu Bureau City Inspector (BCI). 


Un situacion di incidente caminda un cacho a morde hende of 
bestia, si ta cay directamente bou di tarea di Polis (KPA). 


Den e campaña cu Post Aruba N.V., ta trata na stimula 
comportacion responsabel di doñonan di cacho. Como dofio di 
e cacho bo lo ricibi un advertencia den bo brievenbus e prome 
bes cu encontra bo cacho riba caya. E segundo biaha por ricibi 
un multa ora cu autoridad pasa di bishita, y bolbe encontra bo 
cacho riba caya. 


SP E GZ İ Y 
bd y EP Ve L 
LA 


2 h A A 
a DA 


Gobierno di Aruba ta haci un suplica na comunidad pa tene 
nan mes na e reglanan di e ley di Cacho y asina actua di un 
forma responsabel y civico. Den un comunidad unda nos ta 
atene nos mes na leynan exsistente, y nos ta actua segun nos 
autoriad y responsabilidad, nos ta tene cuenta cu otro y tin 
espacio pa tur por biba un bida trankil y den harmonia cu otro. 

DELEGACION DI URIBIA DI BISHITA 
NA ARUBA 


Diaheubs 21 di april, Minister Ursell Arends a ricibi bishita di sr. 
Bonifacio Henriquez Palmar, Alcalde de Uribia y un delegacion 
di e municipio aki di La Guajira, Colombia. Esaki riba iniciativa 
di Stichting Rancho. 


E meta di e bishita ta pa purba yega na un aliansa entre Aruba 
y Municipio de Uribia. E teritorio di Uribia ta parecido na esun 
di Aruba unda nan ta cultiva entre otro maishi, yuca, bonchi 
y tomati. Sigur un area cu nos por analisa y siña for di dje pa 
sigui engrandece cultivacion aki na Aruba. 


E deseo di Stichting Rancho ta pa hunto cu Gobierno di 
Aruba expande e potencial di comercio entre Aruba y Uribia, 
habriendo comunicacion riba temanan di pesca, cria, planta y 
transporte. Tambe tin posiblidad di importa carni of p.e. cabrito 
bibo for di La Guajira. Pa esaki sosode mester ahusta ley nan 
cu awor solamente ta permiti producto nan cu certificacion di 
Merca of Europa. 


Presidente di Stichting Rancho, sr. Clifford Rosa a introduci e 
delegacion di Uribia cu ta consisti di profesionalnan den e area 
di entre otro desaroyo economico, medio ambiente y turismo. 
E delegacion encabesa pa sr. Bonifacio Henriquez Palmar 
ta inclui tambe Sra. Erika Correa, Secretaria de Desarrollo 
Económico y Medio Ambiente di Uribia; Sra. Maria Isabel 
Cabarcas, Docente di Universidad di La Guajira; Sra. Dandy 
Osorio Uriana, Artista y manager Cultural Wayuu; Jose Gerardo 
Gonzales Prieto, specialista den Turismo Indigena Wayuu. 


Minister Ursell Arends ta gradici Stichting Rancho pa hasi e 
introduccion y ta comparti e deseo pa explora e posibilidad 
grandi pa colaboracion entre Aruba y Uribia riba diferente 
tereno. 

XIOMARA MADURO 


Minister Maduro ta informa: 


PRESUPUESTO 2022 A WORDO PUBLICA 
Y AWOR TA BAY PA CAFT DUNA SU 
OPINION OFICIAL 


Recientemente Parlamento di Aruba 
a aproba Presupuesto 2022 y esaki a 
keda firma pa Gobernador y despues 
e ley a keda publica dia 20 di april den 
Landscourant. Awor e ley a keda publica, 
Minister di Finansa ta manda esaki pa 
CAFT pa asina e organo di supervision 
financiero por duna nan opinion oficial 
riba e presupuesto cu a wordo aproba 
pa Parlamento. 


Atene cuenta cu consehonan di CAFT y 
Raad van Advies 

Presupuesto 2022 a keda aproba hunto 
cu dos Nota di Cambio cu a contene 
cambionan pa por cumpli miho cu e 
recomendacionnan duna pa CAFT y pa 
Raad van Advies. Asina den e prome 
Nota di Cambio, a baha e deficit cu 63,8 
miyon florin cu ta e resultado di baha 
gasto di servicio y producto, inclusion di e 
ganashi di Setar y e cobransa di subsidio 
di salario cobra pa SVB. E di dos Nota 
di Cambio a refleha e efecto financiero 
di e reformanan di e Landspakket, cu 
gastonan pa introduci un registro di UBO 
y fondonan cu lo drenta den e Fondo di 
Criminalidad pa reinforza e frontera di 
nos Pais. 


Deficit ta 536 miyon florin mas chikito 
compara cu aña 2020 y 306 miyon 
menos compara cu aña 2021 


Presupuesto 2022 a wordo aproba 
cu un deficit di 228 miyon florin. Un 
suma mehora di deficit compara 
cu aña 2021 y 2020 cu a keda 
grandemente afecta pa e pandemia. 
Ta bon pa recorda cu na aña 2019 
a logra yega na un surplus chikito di 
3,9 miyon florin den e presupuesto 
di nos Pais, pero na momento 
cu e pandemia a presenta, nos 
Pais a perde entrada y cune a 
presenta un deficit grandi. Durante 
e pandemia a purba contene gasto 
di gobernacion, pero asina mes 
nos Pais a core cu un deficit di 764 
miyon den aña 2020. A sigui un 
disciplina pa por contene gastonan 
y asina nos por mira cu a logra 
baha e deficit di 764 miyon florin 
den aña 2020, pa un deficit di 534 
miyon florin den aña 2021 y awor 
den aña 2022 a keda presupuesta 
un deficit di 228 miyon florin. Pues 
un reduccion di 536 miyon florin cu 
ta un esfuerso grandi cu ta wordo 
haci pa asina por mehora e finansa 
publico na nos Pais. 


CAFT tin cu duna su opinion 

Den cuadro di supervision financiero 
e ley di Presupuesto 2022 awor ta 
wordo manda pa CAFT pa e organo 
por duna su opinion oficial. 


Aan: Voorzitter der Staten 
L.G. Smith Boulevard 76 
ALHIER 


Ons konmork: 


Oranjestad, | 


De Regering van Aruba geeft u hierbij kennis dat zij heeft bekrachtigd de door de 
Staten goedgekeurde landsverordening tot vaststelling van de begrotingen van de 


ministeries van het Land voor het dienstjaar 2022. 


Oranjestad. d 
ZE ba 


dE 


De minister van Algemene Zaken, Innovatie. Overhéidsorganisatie 
Infrastructuur en Rüimtelijk Ordening, 


De minister van Transport, Integriteit, Natuur en Ouderenzaken, 


De minister van Economische Zaken, Communicatie en Duurzame Ontwikkeling. 


| 


De minister van Toerisme en Volksgezondheid. 
De minister van Arbeid, Energie en Integratie 
De minister van Onderwijs en Sport 

De minister van Justitie en Sociale Zaken 


De minister van Financién en Cultuur 

CONVENTO DI IMELDAHOF 


Pueblo di Aruba ta invita pa celebra Aña di Rey na Convento 
di Imeldahof na Noord, di 10'or di mainta pa 2'or di merdia. 
Ta brinda un evento cu hopi actividad tradicional, recreativo y 
educativo pa grandi y chikito y tin co'i come y bebe pa pasa un 
dushi dia den ambiente familiar. 

Pa recauda fondo, Fundacion Kapel Bethania (FKB) ta ofrece 
publico un carchi di actividad pa solamente Afl. 5,- cu cual por 
participa na entre otro weganan popular, hisamento di flie y 
quiz educativo. Cu e caarchi di actividad por gana premionan 
atractivo. FKB lo ofrece diferente sopi y special pa Aña di Rey 
un ‘erwtensoep’. Grupo di Scout San Dominico tambe lo tey 
pa bende dushi snacks crioyo, cupcakes y mas pa recauda 
fondo pa nan organisacion. 


Dos artista local lo ofrece tayer creativo relaciona cu e 
exposicion ‘Caribbean Ties’. Indjannan den Caribe a cuminsa 
uza glas cu e Europeonan a trece den periodo historico den 
nan decoracionnan, manera cadena. Artista Gloria Feliciana lo 
duna un tayer di traha cadena di glas di lama entre 10 pa 11 
am. Artista visual Erika Moran lo duna un tayer di pintamento 
di cuadra den color y esfera Caribense entre 12 pa 1 pm. Pa 
participacion e artistanan ta cobra un prijs special di Afl.15,- 
pa tayer. Cuponan ta limita, pues sea na ora pa sigura bo 
participacion. 


Lo tin bendemento di artesania (religioso) y mesanan di wega, 
manera domino. Fundacion 1403 lo ta presente pa bende e 
publicacion arkeologico di pinturanan riba baranca. ‘Lo tin un 
photobooth’ unda bishitantenan por saca potret cu asesorionan 
special di Aña di Rey. Nelson Thiel lo ta presente cu su caha 
di orgel y lo duna grandi y chikito e oportunidad pa experiencia 
nan mes pa toca e caha di orgel y wiri. 


E exposicionnan ‘Historia di Parokia di Noord’ y “Lasonan 
Caribense, hende conecta, antes y awor” ta habri pa publico 
gratuitamente. FKB y MANA lo tin ‘speurtocht educativo pa 
nos muchanan den e dos exposicionnan. Caarchi di actividad 


lo ta disponibel den pre-benta na MANA y Klooster di Imeldahof 
dialuna y diamars durante orario cu e exposicionnan ta habri. 


E actividadnan na Convento di Imeldahof ta enfoka riba e 
experiencia di participacion y no riba competencia. FKB y 
MANA ta gradisi Comision Dianan Nacional y IBISA y tambe 
tur voluntarionan pa nan coperacion y ayudo pa por realisa 
e evento aki. Pueblo yega riba un dia unico na Convento di 
Noord! 


Diaranson 27 di April 2022 
10'or pa 2'or na Klooster Imeldahof, Noord 2 
HOPI PREMIO | WEGANAN POPULAR PA 
MUCHA, Afl. 5.- pa ticket 


Tambe participa na e 2 WORKSHOPS! 


Erika Moran 


Gloria Filiciana 
Jewelry Designer 
Make your own 
Sea Glass necklace 


© 10:00 AM 
[SEE IN 
© Cuponan limi 
© Price Afl 15 


O 12:00 PM 
© 1:00 PM 


Q cu 
Y 


İk. ne 


e CaribbeanTies 


Nos ta wardabo! 

SELECCION DAMAS U14 DI FUTBOL 
GANADO COPA HUBENIL GOBERNADOR 
FELIPE B. TROMP 


E seleccion di damas U14 di futbol lo ricibi e copa hubenll dia 
27 di april proximo for di Gobernador mr. Alfonso Boekhoudt. 
E hobennan aki na augustus 2021 participa na e Caribbean 
Football Union Under 14 Challenges Series na Republica 
Dominicana y a logra gana e copa despues di a gana tur cuatro 
partido. Nan a enfrenta e seleccionnan di Corsou, St. Kitts, US 
Virgin Islands y Turks & Caicos. 


E preparacionnan di e prome seleccion di damas U14 pa 
representa Aruba den exterior a tuma luga cu ayudo di e propio 
academia di damas U 15 di Aruba. E tempo pa prepara tabata 
cortico, pero intensivo. 


Futbol femenino no ta desconoci na Auba, pero e no tabata 
tuma luga den un forma organisa. Mas o menos na 2017 pa 
2018 a cuminsa cu e futbol hubenil pa damas y a permiti pa 
mucha muhernan di seis pa shete aña hunga cu e mucha 
hombernan. Aruba no tabata conoce un liga di futbol hubenl pa 
mucha muhe manera Lifida. IBISA a hunga un rol importante 
den desaroyo di futbol femenino pa medio di e torneonan 
escolar. Asina poco poco e interes pa futbol femenino a crece 
mas y mas. 


Dia 23 di mei 2021, riba Dia Internacional di Futbol Femenino, 
Academia di Damas U15 a tene su prome training. No obstante 
e hecho cu Aruba tabata den gara di e pandemia di COVID 19, a 
keda dicidi cu lo train den cuadro di preparacion pa representa 
Aruba na luna di augustus. 


E damitanan pa prome biaha a forma parti di un seleccion y 
tabata train tres te cuatro biaha pa siman, a haya teambuilding 
pa fortifica e union entre e hungadornan, a mira diferente video 
di motivacion. Tur esakinan a contribui na nan formacion pa 
representa Aruba na Republica Dominicana. 


Na augustus 2021, Gobierno di Aruba ta reconoce e logro di e 
seleccion femenino na Republica Dominicana y cada hungador 
a ricibi e medaya di Embahador di Aruba. 


Na october 2021, e seleccion di U14 ta marca hogistoria atrobe 
y ta bira e prome ekipo di mucha muher den e campeonato di 
hende homber na Aruba. 


Fuera di ta train futbol intensivamente, e hobennan ta haci 
trabou boluntario tambe den comunidad manera Aruba Doet. 
Gobernador lo entrega tambe dia 27 di april, riba Dia di Rey, un 
premio di estimulo na e hoben Aaron Antonio Arenas. 


an 
(Union 
Under-14 Challenge Series + 
REPÚBLICA DOMINICANA 2021 


Desde chikito e ta miembro di scouting. Cu tres aña di edad 
el bin forma parti di Grupo Scout Ora Ubao. Como hoben e 
tabata un nominado di Asociacion Trabou pa Hubentud pa e 
premio Poder di Hubentud. Tambe el a yuda den e programa 
Feria Social di CEDE Aruba. E ta hopi activo riba tereno cultural 
yudando den Festival di Dande Infantil y Hubenil, Festival un 
Canto pa Aruba su Himno y Bandera Infantil y Hubenil. Durante 
pandemia Aaron a haci lo maximo pa e festivalnan menciona 
sigui pero den un forma virtual. 


Aaron ta un studiante di cuatro aña na EPI Unit di Economia, den 
ramo di Turismo. Tur su habilidadnan riba tereno di computer y 
organisacion e ta uza pa proyectonan pa comunidad. 


Indudablemente Aaron ta un hoben ehemplar cu por stimula 
otronan pa dedica nan tempo liber na bienestar di nos 
comunidad sea riba tereno cultural, social of Deportivo. 


Comision Celebracion Dianan Nacional y Comision Copa 
Hubenil Gobernador Felipe B. Tromp ta invita hoben y adulto 
pa asisti na e ceremonia protocolar diaranson 27 di april 
proximo, esta Dia di Rey, den Parke Wilhelmina cuminsando 
pa 9 or di mainta. Lo tin discurso di Gobernador, Presidente 
di Parlamento, entrega di copa hubenil y defile di gruponan di 
scouting. 

Exhibicion TERAJSOIL 
Olga Gabrielle y Jess Wolff 


TERAJSOIL ta un duo-show cu ta presenta e obranan di 
artistanan local Olga Gabrielle y Jess Wolff. Den nan obranan, 
Gabrielle y Wolff ta haci uzo naturalesa como un instrumento 
pa introspeccion y como medio artistico. Nan encuentro cu 
e paisahe Arubano ta resulta den procesonan intuitivo cu ta 
duna forma na nan enfoke artistico y ta inspira e tematica di 
nan obra. E exhibicion ta ilustra con e artistanan aki a invita 
e paisahe Arubano pa ta parti di nan discurso artistico. Nan a 
crea un dialogo unda anos, e publico, por haya perspectivanan 
nobo cu por yuda nos reflexiona riba nos mesun identidad. 


Dialuna 25 April 2022 


E exhibicion TERAJSOIL ta e di tres show cu ta forma parti 
di e programa AUA Exhibits ‘21-22 na Cas di Cultura. Esaki 
ta un serie di exhibicionan presentando arte visual local bao 
di curaduria di historiador di arte y curador local Ana María 
Hernández. 

ANOCHI CLAUSURA EXPOSICION 
“FISSURES”"/ RUPTURANAN NA MANA 


Un ultimo oportunidad pa bishita gratuitamente e exposicion 
“Fissures” di e artista local Belinda de Veer riba 28 di april 
awor di 7:00 pa 9:00 anochi na MANA (Museo Arqueologico 
Nacional Aruba). Ademas di guia door di e artista y curador 
Renwick Heronimo lo tin canto di Angela Croes y declamacion 
di poesia door di Ferdinand Franca. 


Durante e guia lo amplia riba e tema di e exposicion cu ta 
“catarsis”. Den psicologia esakita referi na e proceso terapeutico 
den cua persona ta ventila y supera su frustracionnan, 
emocionnan negativo y conflictonan. E resultado ta un estado 
di animo positivo y saludabel. E obranan di arte di Belinda 
ta expresionnan di su ‘catharsis’ personal cu ta relaciona cu 
situacionnan dificil y doloroso cu ela confronta durante ultimo 
añanan. E realidad di e pandemia Covid-19 ta hasi “Fissures” 
actual y relevante. E clausura ta celebra tambe cu Aruba 
a sa di supera e retonan cu e pandemia a presenta pa nos 
comunidad. 

Publico por experencia e exposicion permanente di arkeologia 
di Aruba y e exposicion temporario “Mi bisiña tin petroglifo den 
su cura”, obranan inspira riba nos pinturanan riba baranca, di 
e artista internacionalmente renombra Sjoerd Martens. Por 
admira un escultura di e artista Arubiano Osaira Muyale cu 
ta explora e relacion entre Aruba y Hulanda. E hardinnan y 
terasa di MANA, cu cada un cu su propio encanto anochi, lo ta 
habri pa bishitantenan. 


E clausura di e exposicion temporario “Fissures” ta anuncio 
di un otro proyecto grandi, esta mantencion grandi di 
tres monumento di Compleho Ecury. Danki na UNOCA y 
cooperacion di Oficina di Monumento durante e siguiente 
lunanan por haci trabounan necesario pa asina por acomoda 
exposicionnan nobo. Exposicionnan cu ta expresa desaroyo di 
Playa na cuminsamento di siglo 20, e nificacion di famia Ecury 
y valornan di habitantenan di Aruba den e epocanan pasa y 
actual. MANA ta sigui mehora su productonan y servicionan pa 
brinda su bishitantenan un experencia inolvidabel. 


©) 


Dialuna 25 April 2022 


INVERSION Y 
OPORTUNIDAD 


MINISTER DANGUI ODUBER 
Turismo y Salubridad Publico 


4 e Gk Ean 
Diabierna den oranan di atardi Minister di Turismo y Salud 
Publico Sr. Dangui Oduber tabata presente na e ceremonia 
clausural di e prome programa di “JUMP18 - Aruba Childhood 
Obesity Prevention Program” na Gloria. E ta un programa 
multidisciplinario den maneho di obesidad den muchanan, 
afilia na Horacio Oduber Hospital. JUMP18 a cuminsa 14 di 
september di aña 2021 cu e meta pa haci un diferencia pa 
otronan, duna inspiracion y motivacion. Di e manera aki crea 
oportunidadnan nobo pa tur cu ta envolvi den e programa, 
por ehempel e mayornan, e profesionalnan y specialmente e 
muchanan. 


JUMP18 ta consisti di un grupo di hoben Arubano cu ta 
profesionalnan medico, cu bao guia di un pediatra a desaroya 
un iniciativa pa empodera muchanan y nan mayornan pa 
mehora nan salud y bienestar. JUMP18 su meta ta pa yuda 
mayornan y muchanan biba un bida mas saludabel por medio 
di educacion y retando nan percepcionnan limita. Por medio 


di e proceso aki, e acceso ta wordo crea pa mayornan y nan 
muchanan bolbe descubri nan balor berdadero hunto cu un 
conocemento mas profundo den loke ta nutricion y salud. 


Den ultimo 6 lunanan JUMP18 a duna diferente tipo di 
“workshops” bou guia di profesionalnan na nos muchanan y 
tambe na e mayornan. 


E mandatario a afirma cu e programa aki ta cuadra cu su 
maneho cu ta basa riba prevencion. Pa prome biaha den 
historia Aruba nos tin un plan nacional di prevencion riba 
malesanan NCD's cu ta aproba pa Pan American Health 
Organization (PAHO). E plan nacional di prevencion ta un plan 
extenso cu e meta pa baha e cantidad di malesanan NCD's 
bou e poblacion di Aruba. E ta un plan pa a largo plaso yega 
na un fondo di AZV mas sostenibel. Pesey ta hopi importante 
pa cuminsa incorpora e importancia pa hiba un bida saludabel 
door di educa nos muchanan debidamente. 

Continuacion “JUMP18 - ARUBA CHILDHOOD OBESITY PREVENTION PROGRAM”... 


NCD's ta encera malesanan manera cancer, diabetes, 
cardiovascular, stroke y respiracion cronico. Tur e malesanan 
aki ta pisa hopi riba e gastonan di AZV, por ehempel diabetes 
ta ocaciona cu bo riñon nan ta stop di funciona optimal y 
conscuentemente bo lo mester dialysa. Un pashent cu ta 
dialysa tin un costo di 100 mil florin anual pa AZV y tur e 
malesanan aki por a wordo preveni. Obesidad y mal nutricion 
ta un di e causante principal di tur e malesanan menciona, 
asina e mandatario a splica. 


Minister Dangui Oduber ta gradici Dr.Jamiu Busari cu ta e 
fundador y “senior researcher” di JUMP18 pa bin cu e iniciativa 
aki, sigur un danki tambe na henter e team di profesionalnan 
medico di JUMP18 pa haci e programa aki un exito. Danki 
tambe na tur e patronisadornan cu a duna nan sosten financiero 
of cu un/of otro producto cu a yuda haci e programa posibel. 
Un Danki na Dr Busari, henter e team di Jump 18 y sigur na 
HOH pa supervise henter e program ate na final, dunando un 
man unda cu nan por. 


Nos por logra tin un communidad mas saludabel. E ta rekeri 
responsabilidad y compromiso pa cuida nos mes mas, come 
mas saludabel y ta mas activo. Hunto nos lo bai logra. 


HAVE 
CHANGE YOUR! 

ROCCO TJON 


A REUNI CU PLAATSVERVANGEND 
DIRECTEUR DI KUSTWACHT DEN CUADRO 
DI SIGURIDAD NA NOS FRONTERA 


Recientemente, Minister di Husticia AAA Ta 
y Asuntonan Social Sr. Rocco Tjon a | 
reuni cu e plaatsvervangend directeur di 
Kustwacht Sr. Eugene Middelhof , den 
cuadro di siguridad na nos fronteranan. 
Manera ta conoci, algun siman atras a 
elabora tocante e cooperacion estrecho 
cu tin actualmente entre e diferente 
departamentonan di husticia, cu ta traha 
hunto pa asina mantene nos fronteranan 
hermeticamente sera. 


Durante e reunion aki a logra combersa 
cu Sr. Middelhof pa asina papia tocante e 
parti di e “plan van aanpak grenz toezicht”, 
cual a wordo scribi den cooperacion cu 
Hulanda, cual Hulanda a aproba caba 
den cuadro di e “landenpakket”. Un punto 
hopi importante ta cu Hulanda a aloca 
cuater miyon Euro pa e ehecucion di e 
plan aki y manera ta conoci, ya un parti 
di e plan aki ta den pleno ehecucion, 
mirando cu mas y mas e cooperacion 
entre e diferente departamentonan 
ta mehorando. Otro punto clave ta e 
radarkamer, cual actualmente ta wordo 
ocupa 24/7, danki na e bon colaboracion 
entre e departmentonan cu ta pone nan 
personal disponibel pa cu esaki, di cual 
Kustwacht ta un partner clave. 


Por ultimo, e mandatario a enfatisa | 
cu durante e reunion aki a delinea Ų 
diferente proceso pa asina garantisa cu e 
cooperacion entre e departamentonan aki grensoverleg, cual ta un di diferente esfuersonan cu ta wordo 
por ta uno mas solido. Pa e motibo aki ta reuni structuralmente haci pa percura cu nos fronteranan ta keda hermaticamente 
cu cada departamento cu ta forma parti di e strategisch sera. 

R ENDY CROES 


MINISTER ENDY CROES A HACI ACTO DI 
PRESENCIA NA INICIO DI COMPETENCIA 
KIDS OF STEEL 


Excelente competencia organisa pa 
Aruba Triathlon Association 


Diasabra mainta pa 6.45am a inicia e tremendo competencia 
di Kids of Steel organisa pa Aruba Triathlon Association. 
Categoria Mini Kids y Kids of Steel. Un cantidad basta grandi di 
hoben atletanan entre 5-12 aña acompaña pa nan mayoornan 
tabata presente for di oranan di marduga. Minister Endy Croes 
a hiba un speech cortico na inicio deseando tur nos atletanan 
hoben y futuronan di mañan hopi exito. Deporte ta e vehiculo 
pa crea un mihor sociedad y sigur ta inculca e disciplina 
nesesario den nos atletanan. Un total di tres disciplina den un 
solo competencia esta landa, core bais y core na pia. Tabata 
tin oportunidad pa competi den forma di relay tambe. Na final di 
e careda e muchanan a ricibi un “goodie bag” den combinacion 
cu medaya pa esnan cu a cay den premiacion. Minister di 
Enseñasa y Deporte kier felicita Aruba Triathlon Association, 
boluntarionan, mayoornan y tur esnan cu di un of otro forma a 
duna nan contribucion pa hasi esaki posibel. 


4D- Deseo-Disciplina- Dedicasion-Determinacion! 

MINISTER DI ESEÑANSA Y DEPORTE ENDY 
CROES A BISHITA E EXITOSO EVENTO DI 
ARUBOX PA * DIA DI REY” 


Minister di Enseñansa y Deporte Endy Croes a acudi na e 
evento di Boxeo organisa pa Arubox diasabra ultimo cual a 
carga e nomber Boxing event “Dia di Rey”. Corsow tambe 
tabata presente cu un delegacion basta amplio. Atletanan di 
clubnan di Aruba a bay den combate contra atletanan di nos 
hermana isla Corsow. Un total di 13 pelea di cual 2 tabata 
combatenan di exhibision. Nos por a tuma nota di e promer 
pelea di exhibicion cu tabata entre 2 atleta di apenas 11 aña 
Aruba vs Corsow y ambos cu un talento enorme. Diasabra 
anochi 7pm a inicia cantando himno tanto di Aruba y di Corsow. 


Tur e atletanan tabata riba ring y Minister di Deporte a hiba un 
bunita speech. Banda di a felicita e organisadornan y jamando 
bonbini na delegacion di Corsow y publico presente a ilustra 
cu deporte di combate cierto momento ta pone adrenalina y 
emocion bay halto pero mester corda semper cu disciplina 
mester prevalese. Deporte ta keda e vehiculo pa crea amistad 
y crea un mihor ser humano pa nos sociedad. Minister a pidi e 
atletanan gana of perde nos keda sportief y na final importante 
ta pa nos sera amistad y esey ta e grandesa di deporte y tur 
deportista. Riba ring of cualkier tereno di bala nos ta competi 
fuerte contra otro pero despues di wega of combate nos ta bon 
of aun un mihor amigo di otro. Disciplina ta importante. 


Minister den nomber di gobierno di Aruba a duna su compromiso 
y sosten na deporte di combate pero sigur na tur deporte di 
henter Aruba. Racha di Boxeo a transmiti e evento aki “live” y 
sigur un palabra di danki pa esaki. Pabien Arubox un biaha mas 
cu e tremendo evento brindando nos muchanan e oportunidad 
pa entrena duro y practica un deporte cu ta exigi hopi condicion 
fysico y preparacion mental. 4D- Deseo-Disciplina-Dedicasion 
y Determinacion ta nos “motto” den deporte Minister a termina 
splicando. 

MINISTER DI DEPORTE A ACUDI NA 
PISAMENTO DI ATLETANAN PREPARANDO 
PA NAN COMABTE 


Pa cu peleanan di boxeo entre Aruba y Curaçao den 
Centro Deportivo Betico Croes 


Diasabra mainta Minister di Enseñansa y Deporte a pasa bishita 
e Atletanan durante pisamento na Centro Libertador Betico 
Croes. Tur esaki den cuadro di preparacion pa e combatenan 
cu tabata tin diasabra anochi na mesun Centro entre Aruba 
y Corsow. Por a tuma nota di varios atleta cu ultimo dianan 
mester a bay riba dieta hopi estricto y hasta algun cu pa mas 
cu un dia sin bebe awa pa asina por a “make” nan peso. 


Mas cu claro tur di nan tabata prepara cu nan botternan di 
awa pa asina nan caba di pisa nan por a cuminsa bebe liquido 
mesun momento. Bon tabata ta cu tur atleta a logra cuadra nan 
peso pa cu nan pelea. Esaki ta ilustra cu e bida pa un atleta 
primordialmente den deportenan di combate manera entre otro 
Boxeo no ta uno fasil y ta requeri masha hopi entrenamento, 
preparacion fysico den combinacion cu preparacion mental. 


Minister tabata contento di por a pasa saluda y mira parti di e 
pisamento. Pabien na organisadornan pero sigur pabien na 
cada atleta cu a prepara duro pa por tabata riba ring diasabra 
anochi. Subiendo ring caba Bo ta un ganador. Keep it up. 

MINISTER ENDY CROES A PRESENTA E 
PROYECTO DI RENOBACION DI 
ST. ALOYSIUS SCHOOL 


E presentacion di e proyecto a tuma luga na 


St. Aloysius School na Noord 


Dialuna mainta den conferencia di prensa di Gobierno di Aruba, 
mandatario di Enseñansa a anuncia y presenta oficialmente e 
proyecto di renobacion di St. Aloysius School. Presente na e 
ocasion special aki tabata Presidente di Parlamento sr. Edgard 
Vrolijk, miembronan di coalicion, Minister President sra. Evelyn 
Wever- Croes, directora di SKOA, sra. Anuesca Baly, architect 
di e proyecto sr. Rafi Kock, Pastoor Jairo Maduro di bestuur 
di SKOA y cabesante di St Aloysius School sr. Vladimir de 
Cuba, Directie Onderwijs, Inspectie Onderwijs, DUOS, prensa 
y demas invitado. 


E ceremonia a inicia cu un bunita palabranan, oracion y 
bendicion di Pastoor Jairo Maduro cu alabes ta di bestuur di 
SKOA. Directora di SKOA, sra Anuesca Baly a expresa cu awe 
ta un dia sumanete feliz pa SKOA; un di nan scolnan ta wordo 
renoba. Un scol cu ta un patrimonio cultural, e ta un scol cu a 
forma no solamente un alumno pero miles di alumno. Sra. Baly 
a sigui bisa cu renobacion di un scol ta parti di nos herencia, un 
parti di ken nos ta como Arubiano. 'Awe mi ta sumamete feliz' 
paso un di nos scolnan ta wordo renoba y aki un par di luna nos 
por yama nos alumnonan di St. Aloysius bon bini bek na cas. 
Sra. Baly ta gradici Minister Endy Croes, Minister President 
Evelyn Wever- Croes como tambe e Parlamentarionan. 


Rafi Kock te architect encarga cu e tarea pa diseña e scol su 
renobacion. Sr. Kock a conta cu cinco aña pasa e la tende un 
frase hopi importante di Minister President cu a indica cu nos 
mester focus no solamente riba haci cosnan nobo pero reduci 
y re-uza loke nos tin. A haci uzo di e mes un palabranan ey 

pa drecha un scol cu hopi a pensa cu mester a wordo benta 
abou. E ta un edificio cu un herencia, ta miho drecha cu bente 
abou. E edificio lo haya un cara nobo, e scheur y dak lo wordo 
drecha. Parti patras di e edificio lo kita e plachinan di asbest y 
lo pone un dak nobo y tambe un gymlokaal. 


Cabesante di scol sr. Vladimir de Cuba a expresa di ta hopi 
emociona y contento cu e porfin e scol lo wordo renoba despues 
di a warda añas y cu pronto e alumnonan por bin nan scol bek 
na Noord. Sr. de Cuba a gradici e mandatario di Enseñansa pa 
tene cuenta cu St. Aloysius y dune e scol su renobacion bon 
mereci. 


Minister Endy Croes a expresa di ta sumamente contento y 
orguyoso di un momento hopi special pe pueblo di Aruba y pe 
districto di Noord. E mandatario a enfatisa den su discurso cu 
e logro aki ta basa riba dos palabra accion y determinacion. 
Minister Endy Croes den un discurso elocuente a conta e 
historia di scol den e districto di Noord como tambe di e nomber 
di e scol. E mandatario a indica cu e ta honor pero alabes un 
obligacion di por a contribui na e realisacion di e proyecto aki. 
Tin 2 miyon florin disponibel pe proyecto di renobacion di cual 
lo bira uno hopi bunita y prome cu final di 2022 e alumnonan 
por ta bek na nan scol di nan soño. E mandatario a termina 
felicitando Gabinete Wever - Croes 2 cu e logro aki y alabes ta 
felicita SKOA, cabesante, docentenan, alumnonan, mayornan 
y gradici tur stakeholders’ cu a contribui pa por realisa e 
proyecto aki. 

Minister Evelyn —Wever Croes a expresa cu e no a kere cu e 
momento aki lo pasa, pa yega ne momento di restauracion e 
St Aloysius School hopi cos a pasa tabatin otro plan riba mesa 
e la tuma un esfuerso conhunto di hopi hende. Fondonan a 
wordo aloca pe restauracion mas di un biaha, pero awo nos 
ta asina leu cu e ta yena mi c'un emocion particular paso ora 
bo lucha duro, bo kere y fe bo ta logra. Esey ta cumpli cu 
loke Minister Endy Croes a trece dilanti, e colaboracion a yuda 
pa nos por rescata e bunita proyecto aki. Nos kier e veld di 
enseñansa sa cu nos ta lucha dia aden y dia afo pa nos por 
yega ne fondonan pa tipo di proyectonan asina wordo realisa 
den mas scolnan cu mester di atencion, y nos sa cu ta varios 
tin mester di atencion. Aruba tin mester di mas inversion pa 
trece nos scol “up to par' pe ora nos papia di mehora e calidad 
di enseñansa. Finalisando Prome Minister a expresa di ta 
hopi contento cu a logra e momento aki y ta gradici Minister 
Endy Croes, den e proceso di formacion nos tabata sa cuanto 
problema tin den enseñansa y nos tabata busca un persona 
por traha riba solucion y mi ta aprecia e forma y dedicacion 
con e mandatario ta busca solucion. Premier Wever — Croes 


ta desea tur hende cu ta bay traha riba e proyecto hopi exito. 


E trabounan di construccion pa cu e proyecto di renobacion 
di e hala noord, zuid, biblioteca y oficina. Si tur cos bay bon 
manera ta programa e alumnonan lo por ta bek den nan scol 
prome cu fin di e aña aki. 

NO KEDA WARDA PA OPORTUNIDADNAN YEGA NA BO. 


LANTA Y CREA E CAMINDA DI OPORTUNIDAD BO DILANTI Y 


LAGA ATRAS EFECTONAN POSITIVO PA OTRO SIGUI BO TRAS. 


Feliz Sınan! 


